Lav et referat af nedenstående tekst:

Tekst:
Virkeligheden for Bent Bøgsted er, at han er fortid i Dansk Folkeparti. Det står klart efter en udmelding på hans personlige Facebook-side mandag. Begrundelsen for afgangen fra partiet er, at han støttede Martin Henriksen i formandskampen i januar, og Bent Bøgsted "ikke bryder sig om Messerschmidt som formand". - Jeg har snakket med Morten Messerschmidt op til formandsskiftet, og der sagde jeg, at hvis det skulle fungere, så skulle han ikke have Pia Kjærsgaard med på bagsmækken. Og DFU skal ikke med i folketingsgruppens beslutninger, forklarer han. Derfor har Bent Bøgsted altså taget konsekvensen og er trådt ud af partiet. Fortsat samarbejde Bent Bøgsted har valgt at beholde sit mandat, selvom DF-formand Morten Messerschmidt har opfordret til, at mandagens fire afhoppere giver deres mandater videre. - Jeg står for det samme, som jeg altid har gjort. Derfor kan jeg stå på mål for, at jeg beholder mit mandat, fortæller han. Han tilføjer, at han og de øvrige afhoppere fortsat vil samarbejde med Dansk Folkeparti. - Vi har jo de samme holdninger, som før vi meldte os ud, siger han. Genopstiller ikke Overfor TV2 Nord har Bent Bøgsted tidligere oplyst, at han ikke genopstiller til folketinget ved næste valg. Den beslutning er udelukkende truffet på baggrund af personlige årsager, understreger han. - Jeg havde ikke set det komme, men sammen med min kone har jeg besluttet, at jeg ikke vil genopstille, slutter han. Dansk Folkeparti har nu 11 mandater tilbage i folketinget. Bent Bøgsted og Lise Bechs afgang betyder, at hver tiende nordjyske vælger står uden repræsentation.

Referat:
Den nu tidligere DF'er Bent Bøgsted har valgt at træde ud af partiet og blive løsgænger i folketinget.